CELEX: 62021CN0243
Language: et
Date: 2021-04-14 00:00:00
Title: Kohtuasi C-243/21: Eelotsusetaotlus, mille on esitanud Sąd Okręgowy w Warszawie (Poola) 14. aprillil 2021 – „TOYA“ sp. z o.o., Polska Izba Informatyki i Telekomunikacji versus Prezesowi Urzędu Komunikacji Elektronicznej

19.7.2021   
            
            
               ET
            
            
               Euroopa Liidu Teataja
            
            
               C 289/25
            
         
      Eelotsusetaotlus, mille on esitanud Sąd Okręgowy w Warszawie (Poola) 14. aprillil 2021 – „TOYA“ sp. z o.o., Polska Izba Informatyki i Telekomunikacji versus Prezesowi Urzędu Komunikacji Elektronicznej
      (Kohtuasi C-243/21)
      (2021/C 289/35)
      Kohtumenetluse keel: poola
      
         Eelotsusetaotluse esitanud kohus
      
      Sąd Okręgowy w Warszawie
      
         Põhikohtuasja pooled
      
      
         Kaebajad:„TOYA“ sp. z o.o., Polska Izba Informatyki i Telekomunikacji
      
         Vastustaja: Prezes Urzędu Komunikacji Elektronicznej
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 7. märtsi 2002. aasta direktiivi 2002/19/EÜ (elektrooniliste sidevõrkude ja -teenuste ühise reguleeriva raamistiku kohta (raamdirektiiv)) (1) artikli 8 lõiget 3 koostoimes Euroopa Parlamendi ja nõukogu 15. mai 2014. aasta direktiivi 2014/61/EL (kiire elektroonilise side võrkude kasutuselevõtukulude vähendamise meetmete kohta) (2) artikli 3 lõikega 5 ja artikli 1 lõigetega 3 ja 4 tuleb tõlgendada nii, et nendega on vastuolus see, kui riigi reguleeriv asutus võib kehtestada võrguoperaatorile, kellel on füüsiline taristu ja kes on ühtlasi üldkasutatavate elektrooniliste sideteenuste või elektroonilise side võrgu pakkuja ning keda ei ole tunnistatud märkimisväärse turujõuga võrguoperaatoriks, kohustuse kohaldada selle asutuse eelnevalt kehtestatud tingimusi, millega on reguleeritud võrguoperaatori füüsilisele taristule juurdepääsu eeskirjad, sealhulgas lepingute sõlmimise reeglid ja kord ning kohaldatavad juurdepääsutasud, olenemata vaidluse olemasolust võrguoperaatori füüsilisele taristule juurdepääsu üle ja tõhusa konkurentsi olemasolust turul?
                  Teise võimalusena (II variant)
               
            
                  2.
               
               
                  Kas Euroopa Parlamendi ja nõukogu 11. detsembri 2018. aasta direktiivi 2018/1972, millega kehtestatakse Euroopa elektroonilise side seadustik (3), artikli 67 lõikeid 1 ja 3 koos artikli 68 lõigetega 2 ja 3 koostoimes Euroopa Parlamendi ja nõukogu 15. mai 2014. aasta direktiivi 2014/61/EL (kiire elektroonilise side võrkude kasutuselevõtukulude vähendamise meetmete kohta) artikli 3 lõikega 5 ning artikli 1 lõigetega 3 ja 4 tuleb tõlgendada nii, et nendega on vastuolus see, kui riigi reguleeriv asutus võib kehtestada telekommunikatsiooniettevõtjale, kellel on füüsiline taristu ja kes on ühtlasi üldkasutatavate elektrooniliste sideteenuste või elektroonilise side võrgu pakkuja, keda ei ole tunnistatud märkimisväärset turujõudu omavaks võrguoperaatoriks, kohustuse kohaldada selle asutuse eelnevalt kehtestatud tingimusi, millega on reguleeritud võrguoperaatori füüsilisele taristule juurdepääsu eeskirjad, sealhulgas lepingute sõlmimise reeglid ja kord ning kohaldatavad juurdepääsutasud, olenemata vaidluse olemasolust võrguoperaatori füüsilisele taristule juurdepääsu üle ja tõhusa konkurentsi olemasolust turul?
               
            
         (1)  EÜT 2002, L 108, lk 7; ELT eriväljaanne 13/29, lk 323.
      
         (2)  ELT 2014, L 155, lk 1.
      
         (3)  ELT 2018, L 321, lk 36.